Йосоп Үҙәнбаев: «Атайым һуғышҡа тиклем дә, һуңынан да бик күп бүре һуғып алды. Уның ике ҡатыны булды. Бер ихата алдында ике йортта йәшәнек. Атайым ҡатындарын да, балаларын да тигеҙ ҡараны. Беҙҙе лә бүре һуғып алыуға өйрәтте. Бай тәжрибәһе менән уртаҡлашты. Әлбиттә, бүрегә ҡаршы бер теләк менән генә сығып булмай. Тәү сиратта атыңдың өйрәтелгән булыуы мөһим. Уның ҡурҡыу белмәҫ, шәп булыуы мотлаҡ. Һунарҙың уңышы тап уға бәйле.